Bespreking:Suid-Afrikaanse munisipale verkiesing van 2011

message: Dit wil voorkom asof iemand 'n probleem het met die stelling dat daar verwag word dat die meerderheid Bruin, Indiër, en Blanke mense vir die DA gaan stem. Vir die rekord wil ek net sê dat ek die *Betwiste Areas* gedeelte vanaf die Engelse wikipedia vertaal het (waarvan ek self nie die outeur was nie), en geen motiewe gehad het anders as om die artikel uit te brei nie. JCBrand (kontak) 16:53, 28 April 2011 (UTC)
replies: text: Ek het maar die sjabloon NPOV bygevoeg want die DA is beslis nie die enigste opposisieparty in Suid-Afrika nie.   Daardie bron wat jy met soveel moeite gaan opsoek het kan ongelukkig nie gebruik word vir die nuwe munisipale verkiesing nie omdat dit 'n oorsig is van 'n vorige nasionale verkiesing.  Ek het dus 'n probleem met daardie stelling omdat dit ongegrond is.  Indien jy iewers 'n vooruitskouing kan uitkrap wat daardie stelling reg bewys is jy meer as welkom om dit te gebruik.  A.N. Oniem
replies: text: :Ja, jy kan met graagte oor die Vryheidsfront (of watookal) skryf. Soos voorheen gesê, ek het bloot vanaf die Engelse wiki vertaal. Gaan kyk daar as jy my nie glo nie. Ek het die sin nou in so 'n manier verander dat dit nie geredelik betwis kan word nie. JCBrand (kontak) 17:33, 28 April 2011 (UTC)
replies: text: :: Die bron wat gegee word ondersteun ook nie die stelling nie. Dit lys net 'n volgorde van voorkeure binne alle bevolkingsgroepe. Ander probleme is dat die stelling op meer as een manier verstaan kan word. Is dit die meerderheid van die groepe se somtotaal of is dit die meerderheid in elkeen van daardie groepe. 'n Ander vraag sal wees of dit die meerderheid van almal of slegs die meerderheid van diegene wees wat gaan stem. --41.151.64.187 19:54, 7 Mei 2014 (UTC)

text: Dit gaan oor geen spesifieke party nie.  Moet net nie die mense mislei nie.  Daardie bron is onbruikbaar omdat dit uitslae van 'n nasionale verkiesing weerspieël.  Ek stem saam dat daardie sin nie betwis kan word nie maar dit het niks te make met 'n munisipale verkiesing nie omdat daar vir verskillende sfere van die regering gestem word.  Ek het gaan kyk na die Engelse wiki en dit is ongelukkig nie die maatstaf waaraan die Afrikaanse wiki gemeet word nie.  Klim nou maar van jou perdjie af.
replies: text: :As enige iemand met 'n perdjie hier aangekom het, was dit jy, wat my eensklaps as 'n DA agent beskuldig. As jy neutraal jou besorgdheid hier op die besprekingsblad kom uitspreek het, sou daar heelwat minder twis gewees het. Ek sien jou punt in, dus hoekom ek ook dan probeer het om 'n bron te vind, maar jou algehele toon en die feit dat jy my neutraliteit bevraagteken is onvanpas. As jy kyk na die bron, sal jy sien dat die resultate van 'n meningspeiling (nie die verkiesing) gegee word. Ek stel dit dan ook so in die artikel. JCBrand (kontak) 17:45, 28 April 2011 (UTC)

text: Daardie tweede bron kan ek aanvaar maar ek het steeds 'n probleem met die eerste een.  Daarin word nie 'n woord gerep van 2011 nie.  Die punt wat ek wil tuisbring is dat 'n mens nie appels met pere kan vergelyk nie.  Nasionale en munisipale verkiesings is nie dieselfde ding nie en kan dus nie oor dieselfde meningspeilings geëvalueer word nie.  Ek stel voor dat jy die eerste bron verwyder dan sal ek my wysigings staak.
replies: text: :Ok, ek het die eerste bron verwyder. JCBrand (kontak) 18:44, 28 April 2011 (UTC)
replies: text: ::I'm sure that the majority of Asians and Whites will vote DA (look at demographics vs. election results in KZN), and I think there is a chance the majority of coloureds might vote DA, since otherwise the Western Cape would still be ANC. Bezuidenhout (kontak) 10:20, 29 April 2011 (UTC)
thread_title:  DA stemme